**Vakok és Gyengénlátók Közép-Magyarországi Regionális Egyesülete  
34. hírlevél**

## Tartalom

[1. Meghívó](http://www.freemail.hu/mail/index.fm#1.hir)  
[2. MEGHÍVÓ: A Dunakanyari Látássérültek Egyesülete nevében](http://www.freemail.hu/mail/index.fm#2.hir)  
[3. Segédeszköz bemutató Cegléden](http://www.freemail.hu/mail/index.fm#3.hir)  
[4. A Láthatár bolt ajánlatai](http://www.freemail.hu/mail/index.fm#4.hir)  
[5. az "Informatika a látássérültekért" Alapítvány pályázati felhívása látássérült magánszemélyek részére](http://www.freemail.hu/mail/index.fm#5.hir)  
[6. Kalandra fel!](http://www.freemail.hu/mail/index.fm#6.hir)  
[7. Gépjármű szerzési és átalakítási támogatás](http://www.freemail.hu/mail/index.fm#7.hir)  
[8. A nagy rajzolás](http://www.freemail.hu/mail/index.fm#8.hir)  
[9. Narrált előadás](http://www.freemail.hu/mail/index.fm#9.hir)  
[10. A VGYKE Braille tanfolyama](http://www.freemail.hu/mail/index.fm#10.hir)  
[11. Hangos-kép](http://www.freemail.hu/mail/index.fm#11.hir)  
[12. Ingyenes tánctanfolyam a Vakok Állami Intézetében](http://www.freemail.hu/mail/index.fm#12.hir)  
[13. Apró hírek - programmorzsák](http://www.freemail.hu/mail/index.fm#13.hir)

## 1. Meghívó

Kedves klubtársak!   
  
Nagyon sok szeretettel meghívunk a Kispesti közösség lámpásai nevében a következő klubnapra, melynek helyszíne: XIX. Táncsics M. u. 7. Családsegítő központ   
  
Időpont: 2015. IX. 24 (csütörtök) 15 óra első emelet.   
  
Erre a klubnapra orvosi előadást terveztünk, melynek a témája:   
belgyógyászat, egészséges táplálkozás.   
Kérnénk mindenkit, hogy jelezzetek vissza érkezésetekről, így mi is tudunk tervezni a létszámot illetően.   
  
SZERETETTEL VÁRUNK MINDENKIT!   
  
Bernát Zsuzsa és Puchnyák István szervezők   
  
Elérhetőségeink: 70/984-8868   
Email: [lampas.kispest@gmail.com](javascript:fm.eMailClicked.raise('lampas.kispest@gmail.com');)

## 2. MEGHÍVÓ: A Dunakanyari Látássérültek Egyesülete nevében

szeretettel meghívunk Téged és Kedves Családodat   
  
a szeptember 26-án, szombaton 14 órától tartandó SZÜRETI MULATSÁGRA, a Madách Imre Művelődési Központ 34-es termébe!   
  
Fónagy István - a Fónagy & Walter Vendég- és Borház tulajdonosa - betekintést nyújt a borászat világába előadásában, majd ezt borkóstolás követi!   
  
Természetesen nincs mulatság Csóka Laci nélkül!   
Most is ő fogja biztosítani a talpalávalót!   
  
Hogy ne maradjunk éhen se, megvendégeljük a jelenlévőket egy kis zsíroskenyérrel és szőlővel.   
  
Mindenkit sok szeretettel várunk egy jó kis mulatságra!   
  
2015.09.10   
  
Üdvözlettel:   
  
Dr. Miski Anikó és Okos Levente

## 3. Segédeszköz bemutató Cegléden

Tisztelettel meghívjuk tagjainkat a 2015. szeptember. 29-én kedden, 10 órai kezdettel tartandó segédeszköz bemutatónkra.   
  
Helyszín: 2700 Cegléd, Alkotmány utca 11. az Egyesület irodája.   
  
A segédeszközöket, használatukat a VGYKE Láthatár boltjának munkatársa mutatja be.   
  
Szeretettel várjuk tagjainkat és minden kedves érdeklődőt!   
  
Cegléd, 2015. szeptember. 15.   
  
Tisztelettel: Nagy Emese elnök

## 4. A Láthatár bolt ajánlatai

Kedves Vásárlóink!   
**Szeptemberi ajánlatunk iskola kezdésre!**

* Speciális körző 5800Ft
* Speciális szögmérő 3500Ft
* 3 darabos, fa vonalzó készlet 3900Ft
* Golyós számoló 2200Ft
* Sorvezető gyengénlátóknak ( A/4-es méret) 1550Ft
* Braille papír (120g, 500db) 4500Ft
* Csúszásgátló alátét íróasztalra (40cm széles) 40X30cm darab 2880Ft-tól

Nagyítók széles választékát kínáljuk:

* 10X kézi nagyító, Led világítással 5800Ft
* 8X kézi nagyító, Led világítással 4200Ft
* 5X kézi nagyító, Led világítással 2400Ft
* A/4-es, állványos, 3X erősségű nagyító 4800Ft
* 3X erősségű lapnagyító 1300Ft
* bankkártya méretű nagyító, Led világítással 1200Ft
* Led lámpa, USB csatlakozóval, (piros, fehér, fekete színben) 1300Ft
* 12Ledes asztali lámpa 1400Ft (3db AA elemmel vagy USB csatlakozóval működik)

**Akciós termékek!**   
  
20% engedmény minden gyógynövényes párnára valamint a réz csengőkre!   
  
Elérhetőségeink és a bolt nyitvatartása:   
Cím: 1146 Budapest, Hermina út 57.   
Nyitvatartás: kedd, szerda, csütörtök 09.00-17.00 óra között.   
Pénteken: 09.00-15.00 óra között   
  
Telefon: (1) 384-55-41 4-es menüpont.   
Mobil: 06 70 383 3611   
E-mail: [lathatar@vgyke.com](javascript:fm.eMailClicked.raise('lathatar@vgyke.com');)   
Csoportokat előzetes telefonos egyeztetés esetén hétfőn is kiszolgálunk.   
  
Katona Zsuzsanna,   
boltvezető

## 5. az "Informatika a látássérültekért" Alapítvány pályázati felhívása látássérült magánszemélyek részére

”Ezúton értesítjük ügyfeleinket, hogy alapítványunk szoftver-adományozási pályázatot hirdet vak és gyengénlátó magánszemélyek számára. A pályázat keretében elnyerhető JAWS programmal vagy frissítéssel már a 17.0-ás verzióig tudják majd hitelesíteni a képernyőolvasót. A pályázat keretében MAGic 13.0 programokra is lehet pályázni, valamint a régi MAGic- verziók frissítésére is lesz lehetőség.   
  
A pályázat benyújtásának határideje: 2015. október 16. A pályázati adatlap   
  
online felületen kitöltve vagy postai úton is eljuttatható hozzánk. A két benyújtási mód közül a lehetőségeik, illetve tetszésük szerintit válasszák!   
  
Azokat is pályázásra biztatjuk, akik jelenleg már rendelkeznek JAWS for Windows 15 képernyőolvasó programmal. A mostani pályázaton elnyerhető frissítéssel minden gond nélkül hozzáférhetnek majd a későbbiekben elérhetővé váló JAWS for Windows 17-es verzióhoz is!   
  
Honlapunkról   
<http://www.infoalap.hu/palyazatok/> aloldaláról letölthető a pályázati adatlap postai beküldéshez és a pályázati útmutató, valamint egy kisokos is, amely kérdés-felelet formában tartalmazza a pályázattal kapcsolatos legfontosabb információkat. Kérjük, alaposan olvassák el a honlapunkon megjelenő pályázati anyagokat! Érdemes a pályázati időszakban többször is ellátogatni honlapunkra, hogy a részleteket illetően is naprakészek lehessenek!   
  
Mindenkinek sikeres részvételt kívánunk a pályázaton!   
  
Budapest, 2015. szeptember 17.   
  
"Informatika a látássérültekért" Alapítvány”

## 6. Kalandra fel!

A KORÁBBAN ÉRKEZETTEK SZEGEDI NAPJA   
  
A szegedi Eko Park adott otthont szeptember 5-én a Korábban Érkeztem Alapítvány szervezésében a „Kalandra fel!” címmel megrendezett III. Korábban Érkeztem Koraszülöttek Napjának.   
A rendezvény minden évben a koraszülöttek világnapjához kapcsolódva kerül megszervezésre. Ezen a családi napon az érdeklődők nemcsak gyógypedagógiai vagy mentálhigiénés tanácsokat hallgathattak, hanem részt vehettek babamasszázs bemutatón, illetve gyógytornán is, valamint nézhettek bábelőadást, és az Aura Segítő Kutya Alapítvány bemutatóját. Persze, most csupán egy-két programot említettem, a rendezvény ennél színesebb volt. De például a szervezők „Segítsünk egymásnak sorstársi tapasztalattal” gondolat jegyében csoportos beszélgetésre várták azokat, akik kíváncsiak voltak a napirend megfelelő kialakítására, a gondozási nehézségek leküzdésére, a táplálkozási problémák megoldására, vagy éppenséggel a gyermekek fejlesztésének tapasztalataira.   
  
Természetesen, lazább kikapcsolódásra is volt lehetőség. Az Eko Park Csusziki Kalandparkjában található ifjúsági pálya várta a szórakozni vágyókat. Hat féle környezetvédelmi játék invitálta a gyerekeket az ÖKO-Program labirintusában, amely 250 négyzetméteren elterülő, igazi útvesztőnek bizonyult.   
  
A VGYKE képviseletében Kádár Helga és Csukáné Polyák Erzsébet, valamint Veres Katalin utaztak Szegedre. Soltészné Gombár Edit mentálhigiénés tanácsadó hívott meg minket, hogy a résztvevők megismerkedhessenek felnőtt látássérültekkel és felnőtt koraszülöttel is. A VGYKE és a Korábban Érkeztem alapítvány kapcsolata a lezajlott szülősegítő projektünk tapasztalatcserélő workshop sorozatában jött létre, s azóta is szoros szakmai és személyes kapcsolatot ápolunk Edittel Szegeden.   
  
Részesei lehettünk egy szülő csoportnak, melyen két esetet csoportos munkában dolgoztunk fel. A szülőcsoport célja, hogy a koraszülöttségből adódó nevelési és gondozási nehézségekben a szülők más szülőktől visszajelzéseket kapva, rátaláljanak saját szülői megoldásaikra. A Korábban Érkeztem Alapítványnak Szegeden és Kecskeméten is működnek szülőcsoportjaik. Segítik a szülőket, hogy a koraszülött intenzív osztályon eltöltött hetek, hónapok traumáját feldolgozhassák. Segítik a szülőket abban, hogy ebben a különleges helyzetben is jól megállják a helyüket, kiegyensúlyozott szülei lehessenek egy pici babának.   
  
A rendezvény - amely egyszerre volt bemutató, tapasztalatcsere, ötletbörze és kikapcsolódás - sikeres volt: jó lenne, ha minél több ilyen rendezvény lenne, és minél többször, több helyszínen találkozhatnának egymással az érdeklődők, a szülők és a segítők.   
  
Csukáné Polyák Erzsébet

## 7. Gépjármű szerzési és átalakítási támogatás

Az ez évi állami támogatást még igénybe lehet venni, melyet a lakóhely szerint illetékes Szociális és Gyámhivatalhoz kell benyújtani szeptember 30-áig; a kérelmeket december 15-ig bírálják el.   
  
A Szociális és Gyámhivatalok Előnyben részesítik azon személyeket, akik

* keresőtevékenységet folytat,
* tanulói jogviszonyban áll,
* 14 éven aluli gyermeket egyedülállóként neveli,
* honvédelmi kötelezettség teljesítése során, azzal összefüggésben vált súlyos mozgáskorlátozottá.

Jogosultak köre:

* 18 év alatti értelmi fogyatékos, autista, látási fogyatékos, valamint hallási fogyatékos gyermekek esetében a magasabb összegű családi pótlékban részesülők szintén igényelhetik a támogatást.
* 18 év felett súlyos mozgáskorlátozott személyek, értelmi fogyatékosok, autisták, látás-, valamint hallási fogyatékosok jogosultak a támogatásra.

Jogosultság megállapítása:

* FOT határozat
* hatályos szakhatósági állásfoglalás
* vakok személyi járadéka
* vagy a szakértői szerv által a közlekedőképesség minősítéséről kiadott, állapotot igazoló határozat

Bővebben itt olvashatnak:   
[www.lehetosegauto.hu](http://www.lehetosegauto.hu)

## 8. A nagy rajzolás

Minden kép mögött egy történet rejtőzik   
  
2009-től a Múzeumok Őszi Fesztiválja minden évben csatlakozik a nagy népszerűségnek   
örvendő, angol „The Big Draw”, azaz „A nagy rajzolás” nemzetközi kampányhoz, amelynek célja, hogy minél többen vegyenek részt a közös vizuális alkotás folyamatában. 2015-ben a Big Draw mottója: Every Drawing Tells a Story, azaz „minden kép mögött egy történet rejtőzik”.   
  
Az idei Nagy Rajzolás keretében a Szépművészeti Múzeum Vasarely Múzeuma egy történet megírására hív mindenkit. Nem számít, hány éves a jelentkező, idős vagy fiatal, a feladat mindenki számára ugyanaz: írjon Victor Vasarely Quivar című képéhez egy történetet.   
Ha ellátogat Óbudára a Vasarely Múzeumba, megláthatja, hogy ez az óriási műalkotás nem is festmény, hanem egy kollázs. Jöjjön el mihamarabb, hogy Önt is magával ragadhassa a kép különleges ereje és vesse papírra a látvány nyomán megszülető történetet!   
  
A történet hosszával és az illusztráció méretével kapcsolatos részletekért kattintson a linkre:   
<http://issuu.com/szepmuveszeti/docs/vasarely_bd_2015_booklet_m>   
  
Írjon egy történetet és készítsen hozzá illusztrációt!   
Bármilyen témát választhat, és bármilyen műfajban írhat (ötleteit akár versben is megfogalmazhatja). Hagyja szabadon szárnyalni a fantáziáját, majd készítsen illusztrációt a történetéhez, vagy kérje meg rá egy barátját és dolgozzanak együtt! Rajzolhat, festhet, készíthet kollázst vagy akár nyomatot is. Meríthet ötleteket más Vasarely-művekből, de akár más művészek alkotásaiból is. Legyen kreatív, fejezze ki önmagát!   
  
Formai követelmények   
  
A határidőn túl beérkező történeteket és illusztrációkat nem áll módunkban kiállítani, ahogyan az alábbi követelményeknek nem megfelelő műveket.   
  
Formátum és példányszám:   
A történet:

* Maximális terjedelem: 400 szó
* 12-es betűméret, Calibri betűtípus, vagy olvasható kézírással egy A4-es lapon, egy oldal terjedelemben.
* Három példányban (ha kézzel írt, egy eredeti és 2 fénymásolat).

Az illusztráció:

* Egy A4-es méretű fekvő formátumú lapon
* Egy eredeti alkotás és két színes fénymásolat a zsűri tagjainak.
* A műveket úgy kell eljuttatni a Múzeumba, hogy az út során ne sérüljenek meg és kiállításra alkalmasak legyenek.
* Mind az illusztrációnak, mind a történetnek egyedi műalkotásnak kell lennie, azaz eredeti műalkotások másolatát nem fogadjuk el.

Beadási határidő: 2015. október 9. (A beadás határideje nem a postán való feladás határideje, hanem a mű beérkezésének határideje.) A műveket feladhatják postán a Vasarely Múzeum (1033 Budapest, Szentlélek tér 6.) címére, vagy behozhatják személyesen a Múzeumba, kedd–vasárnap 10–17 óra között.   
  
Jelentkezési lap: A műveket a kitöltött jelentkezési lappal együtt kérjük elküldeni, a történetek mellett és az illusztrációkon a készítő személyes adatai nem szerepelhetnek. A Szépművészeti Múzeum Vasarely Múzeuma fenntartja magának jogot a beküldött művek felhasználására.   
◊ <http://bit.ly/1IkIxbm>   
  
Nevezési díj nincsen!   
  
Íme néhány téma, amely beindíthatja a kreativitás gépezetét:

* Vajon honnan meríthetett ihletet Vasarely a kollázs elkészítéséhez?   
  Tudjuk a művészről, hogy reggelente gyakran indult rövidebb sétákra, amelyek során összeszedte és rendszerezte gondolatait.
* A kollázs története a kollázs szemszögéből. Vajon milyen kalandokon mehetett át, mennyi mindent láthatott és hallhatott ez a kép?
* A képnek Vasarely a Quivar címet adta. Mit gondol, mi lehetett ennek az oka?
* Kié lehetett a mű, miután kikerült Vasarely műhelyéből, és Magyarországra érkezett?
* Esetleg egy helyet ábrázol? Akkor mire hasonlít a leginkább? Kik élhetnek, járhatnak-kelhetnek ott?
* Miért kellett restaurálni a képet 2000-ben? Mi történt vele? Mennyire volt nehéz kijavítani a sérüléseket?   
    
  Kiállítás a beérkezett művekből   
  A Vasarely Múzeum a beérkezett művekből válogatást, majd kiállítást rendez a Múzeumban 2015. november 14 –29. között. A beérkező művek alkotóit oklevéllel jutalmazzuk. A kiállítás zárását követően a beküldött munkák személyesen átvehetők a Múzeumban, 2016. február és május között, nyitva tartási időben.   
    
  Tartson velünk a Nagy Rajzolás napján is!   
    
  November 14-én, amikor a kiállítás megnyílik, találkozhat magához hasonló írókkal és illusztrátorokkal, sőt műveikbe is bepillantást nyerhet! Vasarely egyik nagy vágya volt, hogy mindenki elmesélhesse saját történeteit képek segítségével, ezért megalkotott egy vizuális ábécét. A Nagy Rajzolás napján megtudhatja, hogy mi is ez az ábécé, és Vasarely hogyan használta térbeli hatások elérésére egyszerű sima felületeken. Miután felfedezte a múzeumot, készítse el saját műalkotását Vasarely vizuális ábécéjének felhasználásával.   
    
  További információ: Juhász Litza   
  Email: [litza.juhasz@szepmuveszeti.hu](javascript:fm.eMailClicked.raise('litza.juhasz@szepmuveszeti.hu');)   
  tel.: 439-3315A

## 9. Narrált előadás

A Pesti Magyar Színház örömmel tájékoztatja, hogy 2015. október 2-án 19:00-kor Arnold Wesker: A konyha című bemutató előadást audio-narrációval tesszük akadálymentessé a vakok és gyengénlátók számára.   
  
Egy kis ízelítő A konyhából   
Harminc ember összezárva egy étterem konyhájában. Szakácsok, cukrászok, pincérnők, séf, tulajdonos és takarító – harminc különböző sors, különböző származás, de egy cél mindenekfölött: hogy a vendég maradéktalanul elégedett legyen. Wesker konyhája úgy működik, mint egy laboratórium: kicsiben modellezi a társadalom működését, ahol mindig meglesznek a főnökök, mások pedig örök életükre beosztottak maradnak.   
Ám egy ilyen, hibátlannak és óramű pontosságúnak tűnő rendszerben elkerülhetetlenek az összetűzések. Hőseink hús-vér emberek, akik szeretnek és gyűlölnek, simogatnak és marnak, meghunyászkodnak és lázadnak, azaz olyanok, mint akármelyikünk:   
csupán próbálnak boldogok lenni.   
Rendező: Lengyel Ferenc   
Szereplők: Ágoston Péter, Balsai Móni, Bede Fazekas Anna, Benkő Nóra, Eperjes Károly, Farkas Nóra, Figeczki Vanda, Fillár István, Gáspár Kata, Gémes Antos, Horváth Illés, Hunyadkürti István, Jegercsik Csaba, Kálid Artúr, Kadlót Zsófia, Kiss Anna Laura, Pavletits Béla, Rancsó Dezső, Szűcs Sándor, Tahi József, Takács Géza, Tordy Géza, Tóth Éva, Tóth Sándor, Tóth Zsuzsanna, Schmidt Sára, Simon Andrea, Szatmári Attila, Szőke Richárd, Yu Debin   
  
A technikai berendezésről   
A 2015/2016-os évadtól a Pesti Magyar Színház a Sennheiser Audio Partner Kft. segítségével teszi akadálymentessé a színházi programjait a látássérült közönség számára.   
Az audio specialista Sennheiser MobileConnect rendszere a legelső olyan megoldás, amely élő hangot közvetít a mobileszközökhöz. Ez az univerzális rendszer wi-fi kapcsolaton keresztül streaming formátumban és tökéletes szájszinkronnal továbbítja az audio tartalmakat a felhasználó okostelefonjához, amely egy alkalmazás segítségével rögtön mobil vevőegységgé alakul át.   
Az iOS applikáció ingyenesen tölthető le innen:   
<https://itunes.apple.com/us/app/sennheiser-mobileconnect/id848127271?mt=8>   
Az android applikáció ingyenesen tölthető le innen:   
<https://play.google.com/store/apps/details?id=de.sennheiser.sst.mobileconnect>   
Amennyiben Ön nem rendelkezik olyan mobileszközzel, amelyre az applikáció letölthető lenne, úgy a mobileszközök ingyenes kölcsönzését a Pesti Magyar Színház biztosítja.   
Az eszközök korlátozott számban használhatók, ezért kérjük, részvételi szándékát jelezze!   
Jegyár: 2600 Ft, melyből a látássérülteknek -50%-ot, kísérőiknek pedig -25% kedvezményt biztosítunk.   
  
Jegyigénylés és részletes információk:   
Tóth Cecília, társadalmi felelősségvállalási referens   
e-mail: [akadalymentesites@mszinhaz.hu](javascript:fm.eMailClicked.raise('akadalymentesites@mszinhaz.hu');)

## 10. A VGYKE Braille tanfolyama

A Braille tanfolyammal Egyesületünk azoknak kíván segítséget nyújtani, akik a Braille írás-olvasást szeretnék megtanulni. A foglalkozások egyéni, illetve kiscsoportos formában történnek, látássérült és látó érdeklődőknek egyaránt. Az oktatást aliglátó gyógypedagógus kollégánk Koós Andrea vezeti. Látássérült érdeklődőink számára és látó tanulóink részére is térítésmentesen indítjuk tanfolyamainkat.   
  
A tanfolyam helyszíne: 1146 Budapest, Hermina út 57.   
Jelentkezni budapesti ügyfélszolgálati irodánk elérhetőségein lehet.

## 11. Hangos-kép

Olvassák eheti kép ajánlónkat Susovich Erika tollából:   
  
Paul Klee: Hajók indulása   
Maszatosan barnás-feketés alapon geometriai formák színes, tervszerű kompozícióját látjuk, éjszaka van. Öt hajótest kissé nonfiguratív, de mégis felismerhető alakzata rajzolódik ki háromszögek, szabályos téglalapok és szabálytalan, véletlenszerűnek tetsző négy- öt- illetve többszögek formájában, melyek csak egy-egy sarkuknál illeszkednek a belőlük összeálló hajótest többi eleméhez. A képen a szögletes alakzatok dominálnak, kört csak kettőt figyelhetünk meg, az egyik a kékes-lilán világító, színében és arányaiban is impozáns Hold és egy kisebb kör, a legnagyobb hajó törzsének szögletes elemei között felejtve. Bizonyos formák egymásba csúsznak és a metszéspontoknál sötétebb színt vesznek fel, mintha egymást árnyékolnák, mások eltávolodnak, mint mikor a mágnes azonos pólusai taszítják egymást. A köztük kialakuló réseket ilyenkor a háttér színe tölti ki. A festmény jobb oldalán az egyik hajótest alatt kb két centivel egy jobbra mutató nyíl jelzi az irányt, a hajók valóban indulnak, a formák laza illesztése és a piktogram jelenléte önkéntelenül is mozgásba hozza a képet.

## 12. Ingyenes tánctanfolyam a Vakok Állami Intézetében

"Várunk mindenkit szeretettel ingyenes tánctanfolyamainkra a Vakok Állami Intézetében a Fórumház Egyesület szervezésében keddenként 18.30-tól 20 óráig a kultúrban. Tánctudás nem szükséges, kezdők is jöhetnek! Várunk párokat és egyéneket is, életkortól függetlenül!   
Jöhetnek vakok, gyengénlátók, de akár látók is. Társastánc óráinkat immár 2008 óta tartjuk itt. Gyertek!   
  
Érdeklődni a:   
[forumhaz@gmail.com](javascript:fm.eMailClicked.raise('forumhaz@gmail.com');),   
0630-682-44-57 elérhetőségeken lehet.   
  
Üdvözlettel: Seres András és a Fórumház lelkes csapata"

## 13. Apró hírek - programmorzsák

**a, Koncert a Nádor teremben**

Nógrádi Péter szerzői estje

2015. szeptember 20., vasárnap 19:30 Nádor-terem, a belépés ingyenes.   
  
Előadó(k):   
Pál Eszter, Károly Edit (ének), BáNánki Berta (fuvola), Klenyán Csaba (klarinét), Cs. Nagy Tamás (brácsa), Cs. Nagy Ildikó (zongora), Fazekas László (ütőhangszerek)   
Cantus Corvinus Kórus   
Vezényel: Klembala Géza   
  
Támogatók: Ars Sacra Alapítvány, Tiszta Formák Alapítvány   
  
Műsor:   
NÓGRÁDI PÉTER:   
Ave Maria   
Két archaikus ének   
Antiphone   
Suscipe   
Magnificat   
Sonata da camera   
Tengertánc   
Virágének   
Messa da camera   
  
Forrás:   
<http://www.muzsikalendarium.hu/index.php?area=events&id_event=15804&b=quick>   
  
**b, Évadnyitó Pesti Broadway Fesztivál 2015**   
  
2015. szeptember 18-19-én kerül megrendezésre az Évadnyitó Pesti Broadway Fesztivál.   
Idén szeptember 18-19-én rendezik meg a Évadnyitó Pesti Broadway Fesztivált, ezúttal az Ikercsillagok éve jegyében, ami többek között a Mágnás Miska című operett felújításával indul, a programsorozat ideje alatt.   
  
Különlegességekben, meglepetésekben nem lesz hiány, és ez igaz a Színházak éjszakájára is, ami szintén ezen a hétvégén várja az érdeklődőket. Negyedik alkalommal, 27 másik intézménnyel együtt a Budapesti Operettszínház is több interaktív és különleges produkcióval készül délelőttől késő éjszakáig.   
  
Szeptember harmadik hétvégéje igazi színházi ünnep lesz!   
  
Forrás:   
<http://retromuzsika.hu/jon-a-broadway-fesztival-2015/>   
  
**c, Ingyenes koncertek a MÜPÁ-ban**   
  
2015. szeptember 19. szombat 17:00 — 18:00   
Komolyzene   
A rendezvényre a belépés díjtalan.   
  
2015. szeptember 22. kedd 17:00 — 18:00   
Zászlótér   
Jazz   
A rendezvényre a belépés díjtalan.   
  
2015. szeptember 23. szerda 17:00 — 18:00   
Komolyzene   
Üvegterem   
A rendezvényre a belépés díjtalan   
  
2015. szeptember 29. kedd 17:00 — 18:00   
Zászlótér - Jazz   
A rendezvényre a belépés díjtalan.   
  
2015. szeptember 30. szerda 17:00 — 18:00   
Üvegterem   
A rendezvényre a belépés díjtalan.   
  
2015. október 3. szombat 17:00 — 18:00   
Üvegterem - Komolyzene   
A rendezvényre a belépés díjtalan.   
  
A koncert fellépői a Zeneakadémia hallgatói.   
  
A következő ajánlatokra rendkívül kedvezményes áron kaphatók a belépők.   
  
Orgonakoncertek:   
2015. szeptember 22. kedd 16:00 — 18:00   
Bartók Béla Nemzeti Hangversenyterem   
Lozsányi Soma orgona-diplomakoncertje   
Franck: h-moll korál   
Dupré: g-moll prelúdium és fúga   
J. S. Bach: Allein Gott in der Höh sei Ehr, BWV 715   
Gesualdo: O vos omnes   
Ligeti: Volumina   
Messiaen: Dieu parmi nous   
Machaut: Gloria   
Mozart-Lozsányi Soma: C-dúr („Disszonancia') kvartett, I. tétel   
Mendelssohn-Lozsányi Soma: Oktett - Scherzo   
Monteverdi: Zefiro torna e'l bel tempo rimena   
Duruflé: Toccata   
  
Jegyárak: 1000 Ft   
  
2015. szeptember 22. kedd 19:30 — 22:00   
Bartók Béla Nemzeti Hangversenyterem   
J. S. Bach: Esz-dúr prelúdium, BWV 552/1   
J. S. Bach: O Mensch, bewein' dein Sünde groß, BWV 622   
J. S. Bach: Esz-dúr fúga, BWV 552/2   
Reubke: c-moll szonáta   
Mozart: f-moll fantázia, K. 608   
Alain: Deuxième fantaisie, JA 117   
Ibert: Fuvolaverseny - I. tétel (az előadó átirata fuvolára és orgonára)   
Liszt: Prometheus, S. 99 (az előadó átirata orgonára)   
  
Jegyárak: 1000 Ft   
  
A Cifra palota várja a gyerkőcöket!   
Interaktív programok tanulni vágyó gyermekeknek és felnőtteknek   
A Cifra Palota azokat a családokat várja, amelyek aktívan, kreatívan, tartalmas programokkal szeretnék eltölteni az időt. A színpadon zajló zenés, tánc- és meseelőadások, valamint az előcsarnok többi területén megrendezett zenei és kreatív foglalkozások, készségfejlesztő programok és játékok kapcsolódnak a programsorozat heti témájához és a Müpa más előadásaihoz.   
  
Korosztály: 0-12 év A rendezvényre a belépés díjtalan.   
  
2015. szeptember 20. vasárnap 10:00 — 13:00 Előcsarnok, Üvegterem   
  
Forrás:   
[www.mupa.hu](http://www.mupa.hu)   
  
**d, A Nemzeti Galéria programjai**   
  
2015. szeptember 19., szombat 11.00-14.00   
CSALÁDI NAP KICSIKNEK ÉS NAGYOKNAK   
  
ADÁSHIBA   
Tervezz sokszínű betűt, készíts plakáttervet egy filmhez, álmodj autóversenyről!   
  
Gyere el és nézd meg Gunda Antal grafikusművész munkáit! Próbáld ki magad a tervezőasztalnál és készíts fénylenyomatot fényképezőgép nélkül! Benne vagy?   
A családi tárlatvezetés időpontja: 11.30.   
Helyszín: C épület, I. emeleti kupolacsarnok   
Teljes árú jegy: 1400Ft   
  
6 és 26 év között: 700Ft (6 év alatt ingyenes)   
A program 6 éves kortól ajánlott.   
  
2015. szeptember 19., szombat 15 óra   
  
Kalandozás a Szépművészeti Múzeum Remekművek című kiállításában   
Tárlatvezető: Jámbor Judit   
Találkozási pont: C épület, információs pult   
A programon az állandó kiállításra váltott belépőjeggyel lehet részt venni.   
  
2015. szeptember 23., szerda 15 óra   
  
ARS SACRA FESZTIVÁL 2015 / Létezett-e ferences művészet Erdély keleti peremvidékén, a középkori Csík székben?   
Tárlatvezető: Sarkadi Nagy Emese   
A csíksomlyói ferences kolostor körül, egyes elképzelések szerint olyan műhely alakult ki a 15. század folyamán, amely a katolikus Székelyföldet hosszú évtizedeken át látta el faszobrokkal, táblaképekkel, szárnyasoltárokkal. Megállja-e a helyét ez az elképzelés a környékről származó, fennmaradt művek tanúsága szerint? Erre a kérdésre próbálunk meg válaszolni, elsősorban a Nemzeti Galéria "erdélyi termében" bemutatott műtárgyak segítségével.   
  
Találkozási pont: Főépület, információs pult   
A program ingyenesen látogatható, előzetes regisztrációra nincs szükség.   
  
2015. szeptember 24., csütörtök 11.00   
  
Remekművek a Szépművészeti Múzeumból - Önkéntesek tárlatvezetése angolul   
Egyéni látogatók számára a Szépművészeti Múzeum önkéntes tárlatvezetői ingyenes vezetéseket tartanak a kiállításon.   
Találkozási pont: C épület, információs pult   
A programon az állandó kiállításra váltott belépőjeggyel lehet részt venni.   
  
2015. szeptember 24., csütörtök 15 óra   
  
ARS SACRA FESZTIVÁL 2015 / Gótikus Madonna-szobor Vajda Sámuel tihanyi apát örökéből   
Tárlatvezető: Poszler Györgyi   
A finom kidolgozású, holdsarlón álló Madonna-szobor egykor feltehetően kisebb szárnyasoltár szekrényében állhatott, a kompozíció és a részletmegoldások alapján az 1450-60 körüli évtizedre datálható. Készítésének, ill. középkori használatának helyét e stílusvonások alapján köthetjük a Dunántúlhoz, az utolsó tulajdonostól származó információk, valamint történeti adatok alapján pedig talán éppen a bencés rend tihanyi templomához.   
  
Találkozási pont: Főépület, információs pult   
A program ingyenesen látogatható, előzetes regisztrációra nincs szükség.   
  
2015. szeptember 25., péntek 15 óra   
  
ARS SACRA FESZTIVÁL 2015 / A ciszterci rend Szentgotthárdon.   
Dorffmaister István pannói a 18. század végéről   
Tárlatvezető: Boda ZSuzsanna művészettörténész   
Ciszterci szerzeteseket III. Béla telepített Szentgotthárdra 1183-ban. A rend a 20. század közepéig kisebb-nagyobb megszakításokkal működött ott. Dorffmaister István reprezentatív képsorozata a 18. század végéről, amely a főapáti fogadótermet díszítette, a rend történetét és annak fordulópontjait mutatja be.   
  
Találkozási pont: Főépület, információs pult   
A program ingyenesen látogatható, előzetes regisztrációra nincs szükség.   
  
2015. szeptember 26., szombat 11.00-14.00   
  
ARS SACRA FESZTIVÁL 2015 / CSALÁDI NAP - "Engedjétek hozzám jönni..."   
Az oltártáblákon megörökített történeteken keresztül megismerkedünk néhány szent csodálatos életével. Milyen színeket, anyagokat, formákat használtak a korabeli mesterek? Miért van szárnya az oltárnak? Mikor nyitják ki vagy csukják be ezeket a szárnyakat? Kinek a lábánál guggol a sárkány? Ezekre és még sok más érdekes kérdésre kapunk választ a gyermekek számára tartott tárlatvezetésen. A programot kézműves kreatív foglalkozás egészíti ki, ahol megfigyeljük a szárnyasoltárokon ábrázolt mintákat: szőlőt, gránátalmát, virágot, madarat. Papírból életre keltjük, majd bearanyozzuk azokat.   
A tárlatvezetés 11.30-kor indul.   
  
Találkozási pont: Főépület, információs pult   
A program ingyenesen látogatható, előzetes regisztrációra nincs szükség.   
  
2015. szeptember 26., szombat 16 óra   
  
ARS SACRA FESZTIVÁL 2015 / Templomok ékességei -   
Tárlatvezetés a Gótikus művészet Magyarországon című kiállításban   
Találkozási pont: Főépület, információs pult   
A program ingyenesen látogatható, előzetes regisztrációra nincs szükség.   
  
2015. szeptember 27., vasárnap 11 óra   
  
VASÁRNAPI KONCERT - VERESEGYHÁZI CANTEMUS KÓRUS   
  
Helyszín: C épület, I. emelet   
A koncerten az állandó kiállításra váltott belépőjeggyel lehet részt venni.   
  
Forrás:   
<http://www.mng.hu/programnaptar>   
  
**e, Magyar a Hosszútáv duatlon világbajnoka**   
  
Orbán Csaba az első látássérült sportoló a világon, akinek sikerült teljesítenie ezt a távot! A résztvevők 9,2 km futás után 150 km-t kerékpároztak, majd 30 km-t futottak!   
Orbán Csaba megnyerte a németországi Zofingenben rendezett hosszú távú duatlon világbajnokságot! Válogatott atlétánk kísérőjével, Kerekes Csabával 9 óra 53 perc és 7 másodperc alatt ért célba.   
  
Forrás:   
MPB   
  
**f,Autistáknak is zenél a BFZ**   
  
Újabb, ingyenes koncertekből álló közösségi hetet szervez a Budapesti Fesztiválzenekar (BFZ) szeptember 23. és október 7. között. A sorozat új koncertformával, az autizmusbarát kakaókoncerttel gazdagodik, amelyre autizmussal élő gyerekeket és családjaikat várja Fischer Iván és zenekara.   
  
A Budapesti Fesztiválzenekar évente többször útnak indul, hogy azok is meghallgathassák játékát, akiktől egyébként anyagi, szociális vagy egészségügyi okokból elérhetetlen távolságban van a koncerttermek és hangversenyek világa.   
"Azt a gyereket, aki szavakkal nehezen fejezi ki magát, zenével el lehet érni, mert az ő érzései ugyanolyanok, mint akármelyik másik ember érzései. Sok teendő van! Kutatásokra van szükség, felmérésekre, összefogásra más szakmákkal, nemzetközi konzultációkra" - idézi az együttes közleménye Fischer Iván zeneigazgatót.   
A közösségi hét fontos pillérei maradnak a templomi koncertek is. Bach autentikus, barokk hangszereken előadott muzsikáját a mátyásföldi Szent József katolikus plébániatemplomba, a székesfehérvári evangélikus templomba és a nyírbátori református templomba viszik el a BFZ zenészei. Az idősotthonok lakói sem maradnak koncertélmény nélkül. Míg az első közösségi héten még csak öt, most már tizenkét helyszínen zenélnek a muzsikusok egy hét leforgása alatt Budapesttől a nógrádi Bátonyterenyén és a Bács-Kiskun megyei Kiskőrösön át a jászsági Újszászig.   
  
Forrás:   
<http://fidelio.hu/klasszikus/2015/09/15/autistaknak_is_zenel_a_bfz/>   
  
**g,A legnagyobb sértés**   
  
Dr. Varga Szabolcs jogászként dolgozik Székesfehérváron. Állandó szerzője a Vakvágta című blognak, amelyben a vak emberek hétköznapjairól ír naplót.   
  
Blogján kívül a fővárosi Láthatatlan Kiállításon találkozhatsz vele, ahol aktív vakvezető kutyás tárlatvezetőként várja a látogatókat.   
  
– Vak, világtalan, látássérült, fogyatékkal élő? Melyiket használjátok, s melyik az, amit bántónak ítéltek?   
Saját nevemben tudok nyilatkozni, engem nem zavar, ha „vaknak” neveznek, de kifejezetten taszít, ha „segítséggel élőnek”, „nagy fokban látáskárosodottnak” szólítanak. Azt gondolom, hogy attól még nem fogok látni, ha túlérzékenykedem a témát.   
A „világtalan” kifejezés eredetével is tisztában vagyok, nevezetesen nincs szeme világa, tehát semmi köze a világnélküliséghez.   
Ha találkozom valakivel, a műveltségéhez, habitusához mérten kezelem a problémát. Ha úgy ítélem meg, képes megérteni, hogy nem feltétlenül kellene „világtalannak” szólítania, akkor megkérem rá, de amennyiben lehetetlennek látom a helyzetet, nem erőltetem.   
Lehet viszont olyan látássérült, akit a „vak” kifejezés bánt, idegesít, tehát célszerű – ha van erre lehetőség – rákérdezni. Hallottam én már szőke hölgyet „nagyon világos hajszínnel rendelkezőnek” elkeresztelni, ezen ő persze jót derült. Általában igaz az a megfigyelésem – legyen szó bármilyen jegy alapján megkülönböztethető csoportról –, ha a jó szándékot, a tárgyilagosságot érzik a fogalmazásban, biztosan nem fogják felkapni a vizet. –   
Vannak csak számotokra érthető kifejezések?   
Gyakran szoktuk mondani, hogy „pálcázz”. Ne tessék durva egyéb irányú játékra gondolni, a fehér botot, pontosabban a kifejezést rövidítjük így. De nem szeretném mindenről lerántani a leplet, kíváncsi lennék, az olvasóknak mi jut eszébe a „vakoda” szóról, szorgalmi feladatként utána lehet keresni .   
Nem hatásvadászat céljából szoktam mondani, ha kísérőm akad, hogy „várjon, becsukom a szemem”, a fehér botot összehajtva. Volt az ikertestvéremnek középiskolában egy jó barátja, ő szólított rendszeresen „kuksi”-nak, de mivel nem rosszindulatból tette, ezért megtetszett a művésznév.   
A legnagyobb sértés számunkra talán az, ha következetesen vakként, és nem mint ember kezelnek, folyamatosan felhívják a figyelmet arra, nem vagyok ugyanolyanok, mint az átlag, és előre elkészített kicsi apró fiókokba begyömöszölnek; „jó a hallásom, jól masszírozok, kefét is kötök, kosarat is fonok, csúcsszuper zenész is vagyok, és eposzokat írok, mint Homérosz”. Az interjú folytatódik:   
<http://www.nlcafe.hu/ezvan/20110201/a_legnagyobb_sertes_ha_vakkent_es_nem_mint_emberkent_kezelnek_-_interju_varga_szabolccsal_a_vakvagta_blog_szerzojevel/>   
  
**h,Nem mindig véd a vaku a szemráktól**   
  
Bár hasznos lehet, de túl szép lenne, ha ilyen egyszerűen ellenőrizhetnénk.   
Örömmel olvastuk, hogy a hvg.hu hírt adott a ritka betegségnek számító retinoblastoma egy egyszerűnek tűnő diagnosztikai lehetőségéről. Egyesületünk tagjai retinoblastomában érintett családok, így mindannyian fontosnak tatjuk, hogy minél több szó essen ennek a csecsemő- és kisgyermekkori daganatos betegségnek minél korábbi felismeréséről. A cikkükben említett ún. leukocoria, vagyis a sárgás-fehér „macskaszem” valóban egyik tünete (a másik a szintén nem közismert kancsalság) lehet a retinoblastomának, és azt gyakran vakuval készült fényképeken veszik észre a szülők. Híradásuk igen népszerű lett, a Facebookon, levelezőlistánkon magunk is terjesztettük, illetve találkoztunk a cikkel a Házi Gyermekorvosok Egyesületének idei tudományos konferenciáján is, ahol Dr. Garami Miklós onkológus előadásába is beépítette, igaz, óva intve a kollégákat és szülőket a túlzásba vitt vakuzástól. Olvasson tovább!   
<http://hvg.hu/velemeny/20150727_Nem_mindig_ved_a_vaku_a_szemraktol>   
  
**i,13. Empátia nap Budaörsön**   
  
2015. Szeptember 26-án (Szombaton) kerül sor a 13. Empátia napra, melyet a Budaőrsi Mozgássérültek Egyesülete szervez a Jókai Mór Művelődési Központban (Budaörs, Szabadság u. 26.) 14 órától. (A belépés díjtalan!)   
  
Program:: - A fogyatékkal élők lehetősége a sporthoz 2015-ben. Jeltolmács: Kószás Barbara, Konferanszié: Kovács Ferenc. A műsorban fellépnek: - Szórakoztatók Sport bemutatók - Godard Caroline - Vakrepülés Színtársulat (énekes produkció)- Napsugár Anna Zenei Jeltánc Társulata. - Szilva Jam - Fodor Niki - KSI SE Dávid Krisztina parasport lövő, Pál - Plichta Györgyi szakosztályvezető - UTE Vívó Szakosztály kerekes székes paralimpiai sportolók élménybeszámolója - Ulrich György Világbajnok a mozgássérült horgász válogatott tagja - Farkas László, Weisz Róbert Kerekes székes Kosárlabda Csapat - Gégény Noémi - Zárás: Roll Dance Mottó: A mozgás jó! - hisz, tenéked magyarázzam? (Heltai Jenő: A néma levente)   
  
Forrás:   
<http://www.hobbyradio.hu/news.php?readmore=2755>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.